תקנות הפיקוח על מוסדות לטיפול במשתמשים בסמים (בקשה לרשיון למוסד משולב)
.

בתוקף סמכותי לפי    (להלן – החוק), אנו מתקינים תקנות אלה:

 בתקנות אלה –
 ”מוסד משולב“ – כמשמעותו ;
 ”מוסד משולב אמבולטורי“ – מוסד משולב שבו לא מתגוררים המטופלים;
 ”מוסד משולב פנימייתי“ – מוסד משולב שבו מתגוררים המטופלים;
 ”מנהל“ – כמשמעותו , לרבות מי שמיועד להיות מנהל;
 ”מטופל“ – חוסה המקבל טיפול משולב במוסד משולב.

 בקשה לרשיון למוסד משולב (להלן – רשיון) יגיש המנהל לועדה שהוקמה על פי  (להלן – הועדה).
 הבקשה תוגש לועדה באמצעות משרדי הרשות למלחמה בסמים, שהוקמה לפי .

 בקשה לרשיון למוסד משולב פנימייתי תוגש, בשלושה עותקים, לפי .
 בקשה לרשיון למוסד משולב אמבולטורי תוגש בשלושה עותקים, לפי .

 הועדה תהיה רשאית לדרוש ממגיש הבקשה פרטים נוספים על אלה שנקבעו  , לפי הענין.

 בקשה לרשיון תוגש לועדה לא יאוחר מאשר ארבעה חודשים לפני המועד המיועד לפתיחתו של המוסד המשולב.

 הועדה תקבע תוך חודש מיום קבלת הבקשה לאיזה סוג מוסד מתייחסת הבקשה, בהתאם .
 קבעה הועדה כי הבקשה מתייחסת למוסד משולב תעביר, את הבקשה כאמור , לשר העבודה והרווחה – באמצעות המחלקה לטיפול בנפגעי סמים שבמשרד העבודה והרווחה, ולשר הבריאות – באמצעות המחלקה לטיפול בהתמכרויות שבמשרד הבריאות.
 הועדה תודיע למנהל תוך שבועיים מיום קביעתה את סיווג המוסד שקבעה; היתה הקביעה כי המוסד הוא מוסד משולב, תודיע הועדה על העברת הבקשה לשרים.

 הודעה על החלטה שניתנה בנוגע לבקשה לרשיון למוסד משולב תישלח למנהל תוך שלושה חודשים מיום קבלת הבקשה לרשיון, לפי .

 רשיון יהא ערוך לפי .
 תוקף רשיון למוסד משולב יהיה לשנתיים; השרים רשאים לתת רשיון זמני לתקופה שלא תעלה על שנה אחת.

 בקשה לחידוש רשיון למוסד משולב תוגש לשרים, באמצעות המחלקה לטיפול בנפגעי סמים במשרד העבודה והרווחה או המחלקה לטיפול בהתמכרויות שבמשרד הבריאות.
 בקשה לחידוש רשיון תוגש לא יאוחר משלושה חודשים לפני תום תוקף הרשיון, לפי  , לפי הענין.
 הודעה על ההחלטה בבקשה לחידוש רשיון תישלח למנהל, לפי , תוך חודשיים מיום קבלת הבקשה.

 חלו אחרי מתן רשיון שינויים בפרטים הכלולים בבקשה לרשיון או לחידושו, יודיע עליהם המנהל לשרים תוך חודש מיום השינוי.
 ההודעה תישלח למחלקה לטיפול בנפגעי סמים שבמשרד העבודה והרווחה או למחלקה לטיפול בהתמכרויות שבמשרד הבריאות ולועדה.

 נדחתה בקשה לרשיון או לחידושו, רשאי המנהל לבקש מהשרים, תוך שלושים ימים מיום קבלת ההחלטה על הדחייה, לדון מחדש בבקשתו.
 הבקשה לדיון מחודש תישלח ליחידה לטיפול בנפגעי סמים שבמשרד העבודה והרווחה או למחלקה לטיפול בהתמכרויות שבמשרד הבריאות.

 השרים רשאים להעביר בקשה לדיון מחודש לחוות דעתה של ועדה מייעצת שימנו לענין זה ושהרכבה:
 משפטן בשירות המדינה, והוא יהיה היושב ראש;
 עובד בכיר במשרד העבודה והרווחה;
 עובד בכיר במשרד הבריאות;
 נציג השר הממונה על ביצוע , שאינו חבר הועדה.
 הועדה המייעצת תשמע בנושא את המנהל, נציגי המחלקות בשני המשרדים וכל אדם שתראה לנכון לשמוע.
 הועדה המייעצת תקבע את סדרי דיוניה.
 חוות דעתה של הועדה המייעצת תימסר לשרים תוך שלושים ימים מיום שהענין הופנה לחוות דעתה.

 החלטת השרים בבקשה לדיון מחודש תינתן תוך שלושים ימים מיום שהוגשה להם, ואם הועברה הבקשה לועדה המייעצת – תוך שלושים ימים מיום שקיבלו חוות דעתה של הועדה המייעצת.
 הודעה על ההחלטה תישלח לפי .

 בקשה לשינוי סיווג מוסד משולב תוגש לועדה.
 הועדה תחליט, תוך חודש מיום הגשת הבקשה, אם שונה סיווג המוסד ולאיזה סוג מוסד הוא שונה.
 קבעה הועדה כי סיווג המוסד המשולב לא שונה, ימשיכו לחול עליו הוראות תקנות אלה.
 קבעה הועדה כי שונה סיווג המוסד המשולב, למוסד מסוג אחר, תעביר הועדה את קביעתה לשר הנוגע בדבר ולמבקש תוך שבועיים מיום קביעתה, ויחולו הוראות התקנות החלות על המוסד מהסוג האחר; לענין זה, ”מוסד מסוג אחר“ – מוסד לטיפול רפואי במשתמשים בסמים לפי , או מוסד שהוא מעון לפי .

 השרים ינהלו פנקס של מוסדות משולבים בעלי רשיון.
 הפנקס יכלול את הפרטים הבאים:
 המספר הסידורי של הרשיון;
 שם המוסד, מענו ומספר הטלפון שלו;
 צורת ההתארגנות ומקורות התקציב להפעלת המוסד;
 פרטי הזיהוי של הבעלים של המוסד, מקצועו והשכלתו;
 פרטי הזיהוי של המנהל במקרה שבעל המוסד אינו המנהל, בציון מקצועו והשכלתו;
 תפוסה מרבית מותרת;
 תקן כוח אדם ומספר העובדים במוסד;
 תקופת תוקף הרשיון של המוסד;
 פרטים נוספים לפי שיקול דעת השרים;
 שינויים בפרטים שנרשמו.

 טופס 1: בקשה לרשיון / לחידוש רשיון למוסד משולב פנימייתי למשתמשים בסמים 

 טופס 2: בקשה לרשיון / לחידוש רשיון למוסד משולב אמבולטורי 

 טופס 3: הודעה בדבר החלטה על בקשה לרשיון / לחידוש רשיון לניהול מוסד פנימייתי משולב / לניהול מוסד אמבולטורי משולב 

 טופס 4: רשיון לניהול מוסד משולב 

 טופס 5: הודעה בדבר החלטה בבקשה לדיון מחודש למתן רשיון / לחידוש רשיון למוסד פנימייתי משולב / למוסד אמבולטורי משולב 

 יצחק רביןשר הבריאות
 אורה נמירשרת העבודה והרווחה

בוט חוקים